TTA บวกเกือบ 5% โบรกฯ เล็ง BDI หลังตรุษจีนยังเป็นขาขึ้น-คาดปี 60 พลิกมีกำไร
TTA บวกเกือบ 5% ล่าสุด ณ เวลา 15.04 น. ราคาอยู่ที่ 10.60 บาท บวก 0.50 บาท หรือ 4.95% สูงสุดที่ 10.60 บาท ต่ำสุดที่ 10.10 บาท มูลค่าซื้อขายที่ 502.76 ล้านบาท โบรกฯ แนะ “ซื้อ” ชูเป้า 11.53 บาท เล็ง BDI หลังตรุษจีนยังเป็นขาขึ้น - คาดปี 60 พลิกมีกำไร
23 ม.ค. 2560

ผู้สื่อข่าวรายงานว่า ราคาหุ้นบริษัท โทรีเซนไทย เอเยนต์ซีส์ จำกัด (มหาชน) หรือ TTA ณ เวลา 15.04 น. ราคาอยู่ที่ 10.60 บาท บวก 0.50 บาท หรือ 4.95% สูงสุดที่ 10.60 บาท ต่ำสุดที่ 10.10 บาท มูลค่าซื้อขายที่ 502.76 ล้านบาท 

ด้านบล.เออีซี ระบุในบทวิเคราะห์ฯแนะ”ซื้อ”หุ้น บมจ.โทรีเซนไทย เอเยนต์ซีส์ (TTA) ให้ราคาเป้าหมายตาม Consensus ไว้ที่ 11.53 บาท  ดัชนี BDI ปรับขึ้น 1.65%DoD สู่ 925 จุด และหลังพ้นตรุษจีนคาด BDI ยังเป็นขาขึ้น ตามราคาสินค้าโภคภัณฑ์หลักที่ใช้เรือเทกองขนส่ง (ถ่านหิน, แร่เหล็ก)
ทั้งนี้เมื่อบวกกับการฟื้นตัวของราคาน้ำมันดิบที่เอื้อต่อธุรกิจเรือขุดเจาะน้ำมันและเรือวิศวกรรมใต้ทะเล จึงคาดปี 60 TTA มีโอกาสพลิกกลับมามีกำไรอีกครั้ง และราคาหุ้นปัจจุบันยังเทรดต่ำ BVS โดยมี P/BV เพียง 0.7x และยังมี upside 16.5%